钦定古今图书集成/理学汇编/字学典/第083卷 > 《宋陈思书苑菁华》 > 《趯势第四》
## 钦定古今图书集成/理学汇编/字学典/第083卷 > 《宋陈思书苑菁华》 > 《趯势第四》

趯须蹲锋得势而出，出则暗收。又云：“前画卷则别敛
心而出之。”《口诀》云：“傍锋轻揭，借势。势不劲，笔不挫，则
意不深。”趯与挑一也，锋贵于涩出，适期于倒收，所谓
欲挑还置也。夫趯自努出，潜锋轻挫，借势而趯之。
问曰：“凡字之出锋谓之挑，今更为趯，何也？”

论曰：挑者，语之小异而其体一也。夫趯者，笔锋去而
言之趯，自努画收锋，竖笔潜劲，借势而趯之。《笔诀》云：
“即是努笔下杀笔趯起”是也。法须挫衄，转笔出锋，伫
思消息，则神踪不坠矣。